Изяж си сламката! - Tialoto
12 октомври 2019 13 00
Появи се още един заместител на пластмасата
Борбата срещу пластмасовите опаковки набира все по-голяма сила и различни страни по света търсят начин да се справят с проблема. Един от най-големите замърсители са продуктите за еднократна употреба, които запълват ежедневието ни. Постепенно те трябва да изчезнат, а с всяка изминала година се появяват техни заместители.
Вече сме ставали свидетели на барове, които предлагат бамбукови или стъклени сламки, вместо традиционните пластмасови. Сега обаче идва ред на една революция, която не само ще ви позволи да запазите природата, но и да похапнете нещо вкусно докато си пиете коктейла.
Публикация, споделена от ? Zero Waste Pasta Straws (@stroodles_straws) на Сеп 22, 2019 в 11:10 PDT
Става въпрос за сламките от паста, които навлизат във все повече заведения и барове в Европа. Интересното е, че те не идват от родината на пицата и спагетите – Италия, а от Великобритания. Идеята е на англичанина Максим, който създава стартъп компания, която се занимава с направата на новия вид сламки.
Според компанията, сламките е най-добре да се използват за студени напитки, тъй като, ако ги потопите в нещо топло, бързо ще се сдобиете със спагетена супа. Издържат близо 30 минути в питието, а единственото, за което трябва да внимавате е, че сламките съдържат в себе си глутен. Нямат мирис и вкус и са направени от брашно и вода. Напълно биоразградими са, което ги превръща в най-добрия приятел на природата.
Публикация, споделена от ? Zero Waste Pasta Straws (@stroodles_straws) на Юли 25, 2019 в 7:05 PDT
„Искаме да вдъхновим света и да покажем колко е лесно да си добър – с една сламка на ден“, се казва на сайта на компанията.
Бамбукови чаши – полезни или вредни са?
макарони паста природа пластмаса сламки заместител